Smer – sociálna demokracia

Smer – sociálna demokracia (norsk: Retning – sosialdemokrati)  er et slovakisk politisk parti, grunnlagt den 1. januar 2005 gjennom sammenslåing av fire sosialdemokratiske partier:

 Retning (Tredje vei)
 Demokratisk venstreparti
 Sosialdemokratisk alternativ
 Slovakias sosialdemokratiske parti

I parlamentsvalget den 17. juni 2006 fikk partiet 29,1 % av stemmene og 50 av de 150 mandatene i parlamentet. Smer dannet en koalisjonsregjering der det fremmedfiendtlige partiet Slovakiske nasjonalistpartiet (SNS) deltok. Dette resulterte i at Det europeiske sosialdemokratiske partiet (ESP) utviste Smer den 12. oktober 2006. Partiet ble gjenopptatt i organisasjonen i 2008. Smer er også medlem av Sosialistinternasjonalen.

Robert Fico fra Smer var statsminister i Slovakia fra 2006 til 2010 og fra 2012 til 2018. I 2018 gikk han av og ble erstattet av sin partifelle Peter Pellegrini.

I parlamentsvalget 12. juni 2010 fikk partiet nær 35 prosent av stemmene, men opposisjonen bestående av flere mindre partier ble til sammen større.

Referanser

Eksterne lenker 
 

 
Politiske partier i Slovakia
Sosialdemokratiske partier
Politiske partier etablert i 2005
2000-årene i Slovakia